open-index/open-wikipedia-markdown huggingface dataset:
சிகார் பள்ளத்தாக்கு

**சிகார் பள்ளத்தாக்கு** (*Shigar Valley* ) என்பது வடக்கு பாக்கித்தானில் உள்ள கில்கிட் பால்டிஸ்தானில் அமைந்துள்ளது. பள்ளத்தாக்கு வழியே சிகார் ஆறு ஓடுகிறது. மேலும், இது சிகார் நகரத்தை மையமாகக் கொண்டுள்ளது. இந்த பள்ளத்தாக்கு ஸ்கர்டுவிலிருந்து அஸ்கோல் வரை சுமார் 170 கிமீ நீண்டு காரகோரத்தின் உயரமான மலைகளுக்கான நுழைவாயிலாகும்.. சிகார் நகரம் பள்ளத்தாக்கின் மிகப்பெரிய குடியேற்றப் பகுதியாக உள்ளது. பள்ளத்தாக்கு ஒரு தொலைதூர மற்றும் பெரும்பாலும் அணுக முடியாத இடமாக இருந்தாலும், பள்ளத்தாக்கில் பல கிராமங்கள் அமைந்துள்ளன. பள்ளத்தாக்கின் கடைசி குடியிருப்பு அஸ்கோல் ஆகும். இது உயரமான மலைகளிலிருந்து வெகு தொலைவில் உள்ளது. சிகார் நகரம் ஸ்கர்டு மாவட்டத்தின் நிர்வாக துணைப் பிரிவாக இருந்தது. அது இப்போது மாவட்டமாக உள்ளது.

இந்த பள்ளத்தாக்கு சிந்து ஆறுக்கு நீரை வழங்குகிறது. இது ஸ்கர்டு நகருக்கு அருகில் உள்ளது. கடினமான சூழ்நிலைகள் இருந்தபோதிலும், மலையேறுபவர்களுக்கு இது ஒரு பிரபலமான இடமாகும். மேலும், உலகின் மிக உயரமான சிகரங்களில் ஒன்றான கே-2 கொடுமுடி காரகோரம் மலைகளுக்கான நுழைவாயிலாக இருப்பதால், இந்த பள்ளத்தாக்கு சுற்றுலாப் பயணிகளை ஈர்க்கிறது.

சினா மொழி மற்றும் கோசிரி மொழி பேசும் இரண்டு இனக்குழுக்கள் இங்குள்ளன.  உள்ளூர் பால்டி சமூகத்தின் மருத்துவத் தாவரங்களின் பயன்பாடு இனவியல் ஆய்வில் ஆய்வு செய்யப்பட்டுள்ளது.

## மேற்கோள்கள்

## வெளி இணைப்புகள்

*https://gbit.pk/10-beautiful-places-visit-shigar-valley-skardu-baltistan/
*Photos from Shigar by Arif A Khan

பகுப்பு:Coordinates on Wikidata
பகுப்பு:பாக்கித்தான் பள்ளத்தாக்குகள்
சிகார் ஆறு

**சிகார் ஆறு** (*Shigar River*) வடக்கு பாக்கித்தானின் பல்திஸ்தான் மலைப்பகுதியில் அமைந்துள்ளது. சிகார் ஆறு பால்டோரோ பனிப்பாறை மற்றும் பியாபோ பனிப்பாறை ஆகியவற்றின் உருகிய நீரில் இருந்து உருவாகிறது. இது சிகார் பள்ளத்தாக்கு வழியாக பாய்கிறது. இந்த ஆறு சிந்து ஆற்றின் துணை ஆறாகும். மேலும், ஸ்கர்டு பள்ளத்தாக்கில் சிந்துவுடன் கலக்கிறது. 

## மேற்கோள்கள்

## வெளி இணைப்புகள்

பகுப்பு:பாக்கித்தான் ஆறுகள்
அந்தூரியம் சூப்பர்பம்

***அந்தூரியம் சூப்பர்பம்*** (தாவர வகைப்பாட்டியல்: *Anthurium superbum*) என்பது அரேசியே குடும்பத்தைச் சேர்ந்த ஒரு தாவர இனமாகும். இது ஈக்வடார் நாட்டில் பெரும்பான்மையாக காணப்படுகிறது. மிதவெப்பமண்டல அல்லது வெப்பமண்டல ஈரப்பதமான தாழ்நில காடுகளே இதன் வாழிடமாகும். இது வாழ்விட இழப்பால் அச்சுறுத்தலுக்கு உள்ளாகியுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
நட்வர்லால் ஹரிலால் பகவதி

**நட்வர்லால் அரிலால் பகவதி** (*Natwarlal Harilal Bhagwati*)(7 ஆகத்து 1894 – 7 சனவரி 1970) என்பவர் இந்திய நீதிபதியும் கல்வியாளரும் ஆவார். இவர் இந்திய உச்ச நீதிமன்றத்தின் நீதியரசராக 8 செப்டம்பர் 1952 முதல் 6 சூன் 1959 வரையும், வாரணாசி, பனாரசு இந்து பல்கலைக்கழகத்தின் துணைவேந்தராக 16 ஏப்ரல் 1960 முதல் 15 ஏப்ரல்1966 வரையும் பணியாற்றியுள்ளார். முன்னதாக பகவதி பம்பாய் பல்கலைகழகத்தின் துணைவேந்தராக 1949 முதல் 1951 வரை பணியாற்றினார். இவரின் மகன்களில் ஒருவரான பி. என். பகவதி 17வது இந்திய உச்ச நீதிமன்ற தலைமை நீதியரசராகவும், மூத்த மகன் பி. என். ஜெகதீசு பகவதி பொருளாதார அறிஞராகவும்,  இளைய மகன் பி. என். சனத் பகவதி இந்திய நரம்பியல் சங்கத்தின் தலைவராகவும் இருந்தனர்.

## மேற்கோள்கள்

பகுப்பு:1894 பிறப்புகள்
பகுப்பு:1970 இறப்புகள்
பகுப்பு:இந்திய உச்ச நீதிமன்ற நீதிபதிகள்
பகுப்பு:இந்தியக் கல்வியாளர்கள்
டாக்டர் எம்ஜிஆர் ஜானகி மகளிர் கலை மற்றும் அறிவியல் கல்லூரி

**டாக்டர் எம்ஜிஆர்-ஜானகி மகளிர் கலை மற்றும் அறிவியல் கல்லூரி** (*Dr. MGR-Janaki College of Arts and Science for Women*)  என்பது சென்னையில் சத்தியபாமா எம்ஜிஆர் மாளிகை வளாகத்தில் உள்ள ஒரு மகளிர் கல்லூரி ஆகும். தமிழ்நாட்டின் முன்னாள் முதல்வர் வி. என். ஜானகி ராமச்சந்திரன், தனது கணவர் பாரத ரத்னா டாக்டர் எம். ஜி. ராமச்சந்திரனின் நினைவாக இந்தக் கல்லூரியை உருவாக்கினார். தற்போது இக்கல்லூரி சத்தியா ஸ்டுடியோஸ் பிரைவேட் லிமிடெட் இயக்குநர்களால் நிர்வகிக்கப்பட்டு  வருகிறது.

## இணைப்பும் அங்கீகாரமும்
இக்கல்லூரி கல்லூரி வழங்கும் படிப்புகள் சென்னைப் பல்கலைக்கழகத்துடன் இணைவுபெற்றவையாகும். இக்கல்லூரி தமிழக அரசிடம் அனுமதி பெற்று சென்னைப் பல்கலைக்கழகத்துடன் இணைவுபெற்றுள்ளது.

## குறிக்கோளுரை
“விடாமுயற்சியின் மூலம் மேன்மை” என்பது கல்லூரியின் குறிக்கோளுரையாகும்.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
பகுப்பு:Coordinates on Wikidata
பு கோட் கேளையாடு

**பு கோட் கேளையாடு** (*Pu Hoat muntjac*)(*முந்தியாகசு புகோடென்சிசு*) என்பது லாவோஸின் எல்லையில் உள்ள வியட்நாமில் உள்ள பு கோட் பகுதியில் மட்டுமே காணப்படும் கேளையாடு சிற்றினமாகும். இது சில சமயங்களில் ரூஸ்வெல்ட்டின் கேளையாட்டுடன் தொடர்புடையதாகக் கருதப்படுகிறது. மேலும் இதன் வாழ்விடமும் நடத்தையும் ஒரே மாதிரியாக இருக்கலாம்.

பு கோட் கேளையாடு வியட்நாமில் கான் டிச் கிராமம், கம்யூன், கியூ போங் மாவட்டம், நெகி அன் மாகாணத்தில் மட்டுமே காணப்படுவது பதிவுசெய்யப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மான்கள்
தனலட்சுமி சீனிவாசன் பல்கலைக்கழகம்

பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும்

**தனலட்சுமி சீனிவாசன் பல்கலைக்கழகம்** (*Dhanalakshmi Srinivasan University*) என்பது இந்தியாவில் தமிழ்நாட்டில் செயல்படும் தனியார் பல்கலைக்கழகம் ஆகும். இப்பல்கலைக்கழகம் 2021-இல் நிறுவப்பட்டது. இது தமிழ்நாட்டின் திருச்சிராப்பள்ளி மாவட்டத்தில் அமைந்துள்ளது. இது தமிழ்நாடு தனியார் பல்கலைக்கழகங்கள் சட்டம், 2019 கீழ் நிறுவப்பட்டது.

## மேற்கோள்கள்

## வெளி இணைப்புகள்

* தனலட்சுமி சீனிவாசன் பல்கலைக்கழகம்
ஜேப்பியார் பல்கலைக்கழகம்

**ஜேப்பியார் பல்கலைக்கழகம்** (*Jeppiaar University*) என்பது தமிழ்நாட்டில் செயல்படும் தனியார் பல்கலைக்கழகம் ஆகும். இது 2021-இல் நிறுவப்பட்டது. இப்பல்கலைக்ககழகம் தமிழ்நாட்டில் சென்னையில் அமைந்துள்ளது. இது தமிழ்நாடு தனியார் பல்கலைக்கழகங்கள் சட்டம், 2019ன் கீழ் நிறுவப்பட்டது.

## மேற்கோள்கள்

## வெளி இணைப்புகள்

* ஜேப்பியார் பல்கலைக்கழகம்

பகுப்பு:சென்னை மாவட்ட பல்கலைக்கழகங்களும் கல்லூரிகளும்
செலீனேட்டு

**செலீனேட்டு** (*Selenate*) என்பது  என்ற மூலக்கூற்று வாய்பாட்டால் விவரிக்கப்படும் ஓர் எதிர்மின் அயனியாகும்.
 
செலீனேட்டுகள் சல்பேட்டுகளுக்கு ஒப்பானவையாகவும் ஒத்த வேதிப்பண்புகளைக் கொண்டவையாகவும் உள்ளன. சுற்றுப்புற வெப்பநிலையில் நீர்த்த கரைசல்களில் அதிகம் கரைகின்றன.

சல்பேட்டை போலல்லாமல், செலீனேட்டு ஓரளவு நல்ல ஆக்சிசனேற்றியாகும்; செலினைட்டு அல்லது செலினியமாக இதை குறைக்கலாம். இது செலீனிக்கு அமிலம் H2SeO4 உடன் ஒத்திருக்கிறது. ஒரு வலுவான அமிலமான இது  அதன் செறிவூட்டப்பட்ட அடர் நிலையில் தங்கத்தை கரைக்கும்.

செலீனியம் தனிமம் பல இணைதிறன் நிலைகளை வெளிப்படுத்துகிறது. செலீனேட்டு குறைந்த அளவு குறைக்கப்பட்ட அயனியாகும். இதைத் தொடர்ந்து செலீனைட்டும் தனிம செலீனியமும் குறைக்கப்படுகின்றன. தனிமநிலை செலீனியத்தை விட செலீனைடு மிகவும் குறைவாகவே ஒடுக்கப்படுகிறது. செலீனியத்தின் நச்சுத்தன்மைக்கு இணைதிறன் நிலையும் ஒரு முக்கியக் காரணியாகும். செலீனேட்டு நுண்ணூட்டச் சத்தாக செலீனியம் தேவைப்படும் உயிரினங்களுக்குத் தேவையான ஒரு வடிவமாகும். இந்த உயிரினங்கள் செலீனியத்தை பெறுகின்ற, வளர்சிதை மாற்றம் செய்கின்ற மற்றும் வெளியேற்றுகின்ற திறனைக் கொண்டுள்ளன. செலீனியம் நச்சுத்தன்மையுடையதாக மாறும் நிலை இனங்களுக்கு இனம் மாறுபடும். pH மற்றும் காரத்தன்மை போன்ற பிற சுற்றுச்சூழல் காரணிகள் செலீனேட்டு மற்றும் செலீனைட்டின் செறிவுடன் தொடர்புடையனவாக உள்ளன.

பழங்கால கடல்கள் ஆவியாகிய பகுதிகளில் செலினேட்டு மற்றும் செலீனியத்தின் பிற வடிவங்கள் அதிகமாக உள்ளன. இந்த பகுதிகள் செலீனியத்தால் செறிவூட்டப்பட்டு இங்கெல்லாம் பல்லாயிரம் ஆண்டுகளாக  உயிரியல் தழுவலும் நிகழ்ந்துள்ளது.

## மேற்கோள்கள்

பகுப்பு:செலீனேட்டுகள்
பகுப்பு:செலீனியம்(VI) சேர்மங்கள்
பகுப்பு:கனிம வேதியியல் சேர்மங்கள்
பட்டிகொண்டா

**பட்டிகொண்டா** (*Pattikonda*) இந்தியாவின் ஆந்திரப் பிரதேசத்தில் உள்ள கர்னூல் மாவட்டத்தில் உள்ள பட்டிகொண்டா மண்டலத்தில் உள்ள ஒரு நகரமாகும். இந்நகரம் பட்டிகொண்டா வருவாய் கோட்டத்தின் கீழ் உள்ளது.  கர்னூலில் இருந்து 80 கிலோமீட்டர் தொலைவிலும், அதோனி நகரத்திலிருந்து 35 கிலோமீட்டர் தொலைவிலும், குண்டக்கல் நகரத்திலிருந்து 35 கிலோமீட்டர் தொலைவிலும் பட்டிகொண்டா அமைந்துள்ளது.  பட்டிகொண்டா ஆந்திரப் பிரதேசத்தில் உள்ள ஒரு சட்டமன்றத் தொகுதியுமாகும்.  2019 ஆம் ஆண்டில் இந்த தொகுதியில் யுவசன சிராமிகா ரைத்து காங்கிரசு கட்சி வெற்றி பெற்றது. 2019 ஆம் ஆண்டில் யுவசன சிராமிக்கா ரைத்து காங்கிரசு கட்சியின் கங்காடி சிறீதேவி வெற்றி பெற்றார்.

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பு தகவலின்படி பட்டிகொண்டா கிராமத்தின் இருப்பிடக் குறியீடு அல்லது கிராமக் குறியீடு 594418 ஆகும். கிராமத்தின் மொத்த புவியியல் பரப்பளவு 4581 எக்டேர்கள். பட்டிகொண்டாவில் மொத்த மக்கள் தொகை 29,342 ஆகும்.  இதில் ஆண்கள் மக்கள் தொகை 14,428 ஆகவும், பெண்க மக்கள் தொகை 14,914 ஆகவும் இருந்தது.  பட்டிகொண்டா கிராமத்தின் கல்வியறிவு விகிதம் 58.30% ஆகவும் இருந்தது. இதில் 65.71% ஆண்களும் 51.13% பெண்களும் கல்வியறிவு பெற்றிருந்தனர். 
## மேற்கோள்கள்

பகுப்பு:கர்நூல் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
சான்செசு லாம்ப்ரே

**சான்செசு லாம்ப்ரே** (*Sanchezia lampra*) என்ற பூக்கும் தாவரம், தாவரக்குடும்பமான முண்மூலிகைக் குடும்ப சிற்றினங்களில் ஒன்றாகும். இவை வெப்பமண்டல மற்றும் மிதவெப்பமண்டல பகுதிகளில் காணப்படும். இது வாழிடச்சூழல் அழிந்து வருவதால் அச்சுறுத்தப்படுகிறது. எனவே, இத்தாவரயினம் எக்குவடோர் நாட்டின்  மிக அருகிய தாவரப் பட்டியலில் உள்ளது. இத்தாவரயினம் எக்குவடோரில் மட்டுமே காணபப்டும் அகணிய தாவரம் ஆகும்.

## மேற்கோள்கள்

பகுப்பு:மிக அருகிய தாவரங்கள்
துரூங் சன் கேளையாடு

**துரூங் சன் கேளையாடு** (*Truong Son muntjac*) அல்லது **அன்னமைட் கேளையாடு** (***முந்தியாகசு துரூங்சோனென்சிசு***) என்பது கேளையாடு பேரினமான *முந்தியாகசினைச்* சார்ந்த மான் சிற்றினமாகும். இது 15 கிலோ எடை வரை வளரக்கூடிய மிகச்சிறிய கேளையாடு சிற்றினங்களில் ஒன்றாகும். இது இந்திய கேளையாடின் பாதி அளவு இருக்கும். இது 1997-இல் வியட்நாமில் உள்ள துரூங் சன் (அன்னமைட்) மலைத்தொடரில் கண்டுபிடிக்கப்பட்டது.

மண்டை ஓடுகள் மற்றும் கிராமவாசிகள் தெரிவித்த விளக்கங்களின் மூலம் இது அடையாளம் காணப்பட்டது. இவர்கள் இதை *சம்சோய் காகூங்* அல்லது "ஆழமான, அடர்ந்த காட்டில் வாழும் மான்" என்று அழைக்கிறார்கள். இது 400-1000 மீட்டர் உயரப் பகுதிகளில் வாழ்கிறது. இங்கு இதன் சிறிய அளவு அடர்த்தியான அடிமரங்கள் வழியாக எளிதாகச் செல்கிறது.

## மேற்கோள்கள்

* Truong Son Muntjac, WWF இந்தோசீனா.
* விலங்கு தகவல் - Truong Son Muntjac
* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:பாலூட்டிகள்
பகுப்பு:கேளையாடு
பால்சமினேசியே

**பால்சமினேசியே** (தாவர வகைப்பாட்டியல்:*Balsaminaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், A.Rich. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும்,  ஆண்டும் வருமாறு: Dict. Class. Hist. Nat. [Bory] 2: 173. 1822 [31 Dec 1822] (1822)nom. cons.

## பேரினங்கள்
இக்குடும்பம் இரண்டு பேரினங்களைப் (Hydrocera, Impatiens) பெற்றிருக்கிறது.

## இனங்கள்
*ஐத்ரோசிரா பேரினத்தில் ஒரே ஒரு இனம் ஏற்றுக் கொள்ளப்பட்டுள்ளது.
*இம்பேசன்சு பேரினத்தில் 1107 இனங்கள் ஏற்றுக் கொள்ளப்பட்டுள்ளது.

## மேற்கோள்கள்

பகுப்பு:நீலகிரி உயிர்க்கோளக் காப்பகக் குடும்பங்கள்
எம்மிகனூர்

**எம்மிகனூர்** (*Yemmiganur*) இந்தியாவின் ஆந்திரப் பிரதேச மாநிலத்தின் கர்னூல் மாவட்டத்தில் உள்ள ஒரு நகரமாகும். அதோனி வருவாய் கோட்டத்தின் எம்மிகனூர் மண்டலத்தில்  இந்நகரம் அமைந்துள்ளது. 

## வரலாறு
கர்னூல் மாவட்டத்தில் உள்ள முக்கிய நகரங்களில் எம்மிகனூரும் ஒன்றாகும். 14 ஆம் நூற்றாண்டு முதல் 16 ஆம் நூற்றாண்டு வரை விசயநகரத்தின் ஒரு பகுதியாக இருந்தது. 1953 ஆம் ஆண்டு முதல் 1956 ஆம் ஆண்டு வரை இது ஆந்திர மாநிலமாக இருந்தது, தற்பொழுது ஆந்திரப் பிரதேசத்தின் ஒரு பகுதியாக உள்ளது. 1965 ஆம் ஆண்டில்  எம்மிகனூர் ஊராட்சி நகராட்சியாக தரம் உயர்த்தப்பட்டது. இப்போது முதல் தர நகராட்சியாக உள்ளது. இது தற்போது ஒரு நகரமாக வளர்ந்து வருகிறது.
 
alt=|thumb|284x284px| எம்மிகனூர் கார் திருவிழா

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தகவலின்படி 95,149  என்பது இந்நகரத்தின் மக்கள் தொகையாகும். இம்மொத்த மக்கள் தொகையில் 47,456 ஆண்களும் 47,693 பெண்களும் இருந்தனர். 12,177 குழந்தைகள் 0–6 வயது குழந்தைகளாவர். எம்மிகனூரின் சராசரி கல்வியறிவு சதவீதம் 62.98% ஆகும். 73 சதவீதம் என்ற தேசிய கல்வியறிவு சராசரியைக் காட்டிலும் இது குறைவாகும். கிராமத்தில் 52,254 பேர் கல்வியறிவற்றவர்களாக இருந்தனர்.

## போக்குவரத்து
ஆந்திரப் பிரதேச மாநில சாலைப் போக்குவரத்துக் கழகம் எம்மிகனூர் பேருந்து நிலையத்திலிருந்து பேருந்து சேவைகளை இயக்குகிறது. 

## கல்வி
ஆரம்ப மற்றும் இடைநிலைப் பள்ளிக் கல்வியானது மாநிலத்தின் *பள்ளிக் கல்வித் துறையின்* கீழ் அரசு, உதவி பெறும் மற்றும் தனியார் பள்ளிகளால் கற்பிக்கப்படுகிறது.   பல்வேறு பள்ளிகள் பின்பற்றும் பயிற்று மொழி ஆங்கிலம், தெலுங்கு ஆகியவையாகும். .

செயின்ட் ஜான்சு பொறியியல் மற்றும் மருந்து அறிவியல் கல்லூரி  எம்மிகனூர் அருகே உள்ள எரகோட்டாவில் அமைந்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:கர்நூல் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
ரோகித் குமார் மெக்ராலியா

**ரோகித் குமார் மெக்ராலியா** (*Rohit Kumar Mehraulia*) இந்தியாவைச் சேர்ந்த ஓர் அரசியல்வாதியாவார். 1976 ஆம் ஆண்டு நவம்பர் மாதம் 13 ஆம் தேதியன்று ஓம் பிரகாசு என்பவருக்கு மகனாக இவர் பிறந்தார். பனிரெண்டாம் வகுப்பு வரை படித்தார். 2006 இசைக்கலைஞராகவும் செயல்பட்ட இவர் தில்லி சட்டமன்ற உறுப்பினராகப் பணியாற்றினார். 2020 ஆம் ஆண்டு நடைபெற்ற  தில்லி சட்டமன்றத் தேர்தலில் ஆம் ஆத்மி கட்சியின் உறுப்பினராக திரிலோக்புரி தொகுதியைப் பிரதிநிதித்துவப்படுத்துகிறார். 2020 ஆம் ஆண்டு முதல் ஏழாவது தில்லி சட்டமன்றத்தில் சட்ட மன்ற உறுப்பினராகப் பணியாற்றி வருகிறார். 
## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தில்லி அரசியல்வாதிகள்
பகுப்பு:இசைக் கலைஞர்கள்
சு. மு. சிறீராமுலு நாயுடு

**சிறீராமுலு நாயுடு** என்றும் அழைக்கப்படும் **சுப்பராயலு முனுசாமி சிறீராமுலு நாயுடு** (*S. M. Sriramulu Naidu*, 1910-1976) என்பவர் கோயம்புத்தூரில் இருந்த ஓர் இந்திய தொழிலதிபர் மற்றும் திரைப்படத் தயாரிப்பாளர் ஆவார். இவர் 1945 இல் பட்சிராஜா ஸ்டுடியோவை நிறுவினார்.

## வாழ்க்கை
கோயம்புத்தூரில் தமிழ்த் திரையுலகின் ஆரம்பகால வளர்ச்சிக்குக் காரணமான இவர், "கோயம்புத்தூர் திரைப்பட மன்னன்" என்று அழைக்கப்பட்டார். இவர் முக்கியமாக தமிழ், தெலுங்கு, இந்தி, மலையாள மொழிகளில் படங்களை இயக்கி தயாரித்துள்ளார். அதே நேரத்தில் ஒரு கன்னட படத்தையும் தயாரித்துள்ளார். 1944 ஆம் ஆண்டில், லட்சுமிகாந்தன் கொலை வழக்கில் குற்றம் சாட்டப்பட்டவர்களில் ஒருவராக இவர் இருந்தார். அதனால் 1945 ஆம் ஆண்டு வரை தண்டனை அனுபவித்தார், பின்னர் சான்றுகள்  இல்லாததால் விடுவிக்கப்பட்டார்.

## தேர்ந்தெடுக்கப்பட்ட திரைப்படவியல்

* *[[மலைக்கள்ளன்]]* (1954)
* *[[மரகதம் (திரைப்படம்)|மரகதம்]]* (1959)
* *சபரிமலை அய்யப்பன்* (1961)

## விருதுகள்

; தேசிய திரைப்பட விருதுகள்

* 1954 : தமிழில் சிறந்த திரைப்படத்திற்கான சனாதிபதியின் வெள்ளிப் பதக்கம்  - *[[மலைக்கள்ளன்]]*
* 1961 : மலையாளத்தில் மூன்றாவது சிறந்த திரைப்படத்திற்கான தகுதிச் சான்றிதழ் - *சபரிமலை அய்யப்பன்*

## மேலும் பார்க்கவும்

* சென்ட்ரல் ஸ்டுடியோஸ்
* பட்சிராஜா ஸ்டுடியோஸ்

## குறிப்புகள்
;மூலங்கள்
* Baker-turned filmmaker - The Hindu article
* Naidu: Hits & Misses - The Hindu (Randoor Guy)
* Reel-time nostalgia
* The Cinema Resource Centre (TCRC)

;மேற்கோள்கள்

பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:கோவை மக்கள்
பகுப்பு:1976 இறப்புகள்
பகுப்பு:1910 பிறப்புகள்
அம்பலப்பெருமாள்குளம்

**அம்பலப்பெருமாள்குளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 25 கிலோமீட்டர் தூரத்தில் அமைந்துள்ளது.

## பாடசாலைகள்
அம்பலப்பெருமாள்குளம் அரச தமிழ் கலவன் பாடசாலை

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
இராபர்ட் ஆர்டுகிரேவ்

**இராபர்ட் ஆர்டுகிரேவ்** (*Robert L. Hardgrave, Jr.,*, 6, பெப்ரவரி, 1939 - 21, மே, 2023) என்பவர் ஒரு அமெரிக்க ஆய்வாளர் ஆவார். இவர் அமெரிக்காவின் டெக்சாஸ் பல்கலைக்கழகத்தின் அரசு, ஆசியவியல் துறையின் வருகைதரு பேராசிரியராக இருந்தவர். இவர் அமெரிக்காவில் ஏ. கே. ராமானுஜனிடம் தமிழ் மொழியை முறையாக கற்றவர். இவர் தனது திராவிட இயக்க ஆய்வுகளுக்காகவும், தமிழ்நாடு குறித்த ஆய்வுகளுக்காகவும் அறியப்படுகிறார். இவரது ஆய்வுகள் எம். எஸ். எஸ். பாண்டியன், கா. சிவத்தம்பி, கோ. கேசவன் முதலியோர் இயங்கி நூல் எழுதுவதற்கு இராபர்ட் ஆர்டுகிரேவின் ஆய்வு முயற்சிகள் பின்புலமாக இருந்தன என்று கூறப்படுகிறது. 

## ஆய்வுப் பணிகள்
திராவிட இயக்கம் குறித்து பெரியதாக நூல்கள் எதுவும் எழுதப்படாத 60களில் தன் ஆய்வுக்காக இராபர்ட் ஆர்டுகிரேவ் சென்னை வந்தார். பல மாதங்கள் சென்னையில் தங்கி திராவிட இயக்கத் தலைவர்கள் பலரைச் சந்தித்து, திராவிட இயக்க மாநாடுகள் பலவற்றில் கலந்து கொண்டு, துண்டறிக்கைகளைத் திரட்டி, கட்டுரைகளைத் தொகுத்தும் *திராவிட இயக்கம்* என்ற நூலை 1962 இல் எழுதி முடித்தார். அது பம்பாயில் 1965 இல் நூலாக வெளிவந்தது.

தனது முனைவர் பட்ட ஆய்வுக்காக 1964 இல் மீண்டும் தமிழ்நாட்டுக்கு வந்தார். அப்போது இந்தித் திணிப்பு எதிர்ப்புப் போராட்டத்தை களத்தில் நேரடியாக பார்க்கும் வாய்ப்பைப் பெற்றார். இச்சமயத்தில் தமிழகத் திரைப்படங்களின் மீது ஆர்வம் கொண்டவராக ஆனார். அதனால் சிவாஜி கணேசன், ம.கோ.இரா போன்ற முன்னணி நடிகர்களையும், தயாரிப்பாளர்களையும், திரைப்பட இதழ்களின் ஆசிரியர்களையும், இரசிகர் மன்ற உறுப்பினர்களையும் சந்தித்து பழகினார். ம.கோ.இரா. கொலை முயற்சி வழக்கில் சிறையில் இருந்த எம். ஆர். ராதாவை சிறையில் நேர்காணல் செய்தார். இச்சமயத்தில் எக்னாமிக் அண்டு பொலிடிகல் வீக்லி இதழில் *தமிழ்நாட்டின் திரைப்படங்களும் அரசியல் விழுப்புணர்வும்* என்ற கட்டுரையை 1975 சனவரியில் எழுதினார்.  

திரைப்படங்கள் குறித்த ஆய்வுக்காக இவர் சேகரித்த நேர்காணல்கள், ஒளிப்படங்கள், சுவரொட்டிகள், துண்டறிக்கைகள், வெளியாடுகள் ஆகியவற்றின் படி ஒன்றை ரோஜா முத்தையா ஆராய்ச்சி நூலகத்துக்கு வழங்கிவிட்டுச் சென்றார்.  

இவரது *தமிழ்நாட்டில் நாடார் சமூகம்: ஒரு சமூகத்தின் அரசியல் மற்றும் பண்பாட்டு மாற்றங்கள்* (1969) என்ற புகழ்பெற்ற நூலானது நவீன தமிழ்ச் சமூகத்தின் வரலாற்று ஆவணம் போன்று உள்ளதாக க. பஞ்சாங்கம் குறிப்பிடுகிறார். 

## எழுதிய நூல்கள்
* The Dravidian Movement (1965) (திராவிட இயக்கம்)
* The Nadars of Tamilnad: The Political Culture of a Community in Change (1969, 2006) (தமிழ்நாட்டில் நாடார் சமூகம்: ஒரு சமூகத்தின் அரசியல் மற்றும் பண்பாட்டு மாற்றங்கள்)
* Comparative Politics: The Quest for Theory (with James A. Bill, 1973, 1981) (ஒப்பீட்டு அரசியல்)
* Essays in the Political Sociology of South India (1993) (தென் இந்தியாவின் அரசியல் மற்றும் சமூகவியல் பற்றிய கட்டுரைகள் )
* India: Government and Politics of a Developing Nation (with Stanley A. Kochanek, 7th ed., 2007). (இந்தியா: ஒரு வளரும் நாட்டின் அரசு மற்றும் அரசியல்)

## மேற்கோள்கள்

பகுப்பு:1939 பிறப்புகள்
பகுப்பு:2023 இறப்புகள்
பகுப்பு:ஆங்கில எழுத்தாளர்கள்
பகுப்பு:அமெரிக்க ஆண்கள்
இடபேர்னேமொண்டனா அபோடா

**இடபேர்னேமொண்டனா அபோடா** (தாவர வகைப்பாட்டியல்: *Tabernaemontana apoda*) என்ற தாவரயினம், தாவரக் குடும்பமான  அபோசினேசியே என்பதுள் வகைப்படுத்தப் பட்டுள்ளது. இந்த இனம், கியூபா நாட்டின் அகணிய தாவரம் ஆகும். இதன் வாழிடங்கள் அழிந்து வருவதால், மிக அருகிய தாவரமாக அறிவிக்கப்பட்டுள்ளது.

## மேற்கோள்கள்

பகுப்பு:மிக அருகிய தாவரங்கள்
வி. பிரணவ்

**பிரணவ் வெங்கடேசு** (*Pranav Venkatesh*) இந்தியாவின் கருநாடக மாநிலத்தைச் சேர்ந்த ஒரு சதுரங்க பேராதன் ஆவார். 2006 ஆம் ஆண்டு அக்டோபர் மாதம் 13 ஆம் தேதியன்று இவர் பிறந்தார்.

## சதுரங்க வாழ்க்கை
பிரணவ் 6 வயதில் சதுரங்கம் விளையாடத் தொடங்கினார்.  கே. விசுவேசுவரன் உட்பட பல பயிற்சியாளர்ள் இவருக்கு பயிற்சியளித்துள்ளனர். 2021 ஆம் ஆண்டு செர்பியா திறந்தநிலை போட்டி மற்றும் 2022 ஆம் ஆண்டு சூன் மாதத்தில் அங்கேரி நாட்டின் புடாபெசுட்டு நகரத்தில் நடைபெற்ற வெசெர்கெப்சோ கிராண்டுமாசுட்டர் போட்டிகளில் இவர் தனது முதல் இரண்டு  கிராண்டுமாசுட்டர் தகுதிப் புள்ளிகளை பெற்றார்.

2022 ஆம் ஆண்டு ஆகத்து மாதத்தில்  ருமேனியாவின் பையா மேரில் நடந்த லிம்பீடியா திறந்தநிலை வெற்றியாளர் போட்டியை வென்றதன் மூலமாக பிரணவ், இந்தியாவின் 75 ஆவது கிராண்ட்மாசுடராகவும், தமிழ்நாட்டின் 27ஆவது கிராண்ட்மாசுடராகவும் ஆனார்.

2022 ஆம் ஆண்டு அக்டோபர் மாதத்தில் இவர் உலக U-16 வயதுக்குட்பட்டோர் ஒலிம்பியாடு போட்டி மற்றும் மாக்னசு கார்ல்சன் அகாடமி சதுரங்கப் போட்டி ஆகிய இரண்டிலும் ஒரே நேரத்தில் விளையாடி, இரண்டு போட்டிகளிலும் வெற்றி பெற்றார். பிரனேசு. எம், அர்சத்து. எசு, ரோகித்து. எசு, மிருத்திகா மல்லிக்கு மற்றும் போரமணிகர் தனிசா. எசு ஆகியோரும் இப்போட்டியில் விளையாடினர். 
பின்னர் இவர் இறுதிச் சுற்றில் இரவுனக் சத்வானியை தோற்கடித்து சதுரங்கம்24 இன் சதுரங்கப் போட்டியை வென்றார்.

## மேற்கோள்கள்

பகுப்பு:2006 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
மூங்கில் தளிர்

**முங்கில் குருத்து** (*Bamboo shoots*' or *'bamboo sprouts*) என்பது குறிப்பிட்ட மூங்கில் இனங்களின் உண்ணக்கூடிய குருத்துகள் (தரையில் இருந்து வெளிவரும் புதிய மூங்கில் குருத்துகள்) ஆகும். வடகிழக்கு இந்தியா, கிழக்காசியா, தென்கிழக்காசியா மற்றும் எத்தியோப்பியா பகுதிகளில் இதனை வேகவைத்து காய்கறியாக பயன்படுத்துகின்றனர். மேலும் இது பல்வேறு பதப்படுத்தப்பட்ட வடிவங்களில் விற்கப்படுகிறது.

மூங்கில் குருத்துகளில் சயனோஜெனிக் கிளைகோசைடு எனும் இயற்கை நச்சுகள் உள்ளன.இந்த நச்சுகள் முழுமையாக வேக வைத்து சமைப்பதன் மூலம் அழிக்கப்படுகிறன்றன. 

பெரும்பாலான இளம் மூங்கில் குருத்துகள் வேகவைத்த பிறகு உண்ணக்கூடியவை, சுமார் நூறு அல்லது அதற்கு மேற்பட்ட  மூங்கில் இனங்கள் மட்டுமே உண்ணக்கூடிய குருத்துகளுக்காக அறுவடை செய்யப்படுகிறன.

## சத்துகள்
புதிதாக சேகரிக்கப்பட்ட மூங்கில் குருத்துகளில் தியாமின், நியாசின், வைட்டமின் ஏ, வைட்டமின் பி 6 மற்றும் வைட்டமின் ஈ  கொண்டுள்ளது. மனிதர்களுக்கு பயனுடைய  8 அமினோ அமிலங்கள் உள்ளன.
## படக்காட்சிகள்

File:Bamboo sprouts in basket.jpg|அறுவடை செய்த மூங்கில் குருத்துகள்
File:BambooShoot.JPG|மூங்கில் காட்டி பூமியிலிருந்து துளிர்க்கும் மூங்கில் குருத்துகள்
File:Big Bamboo Shoot (Joi Ito).jpg|சமைக்க தயாரான நிலையில் உள்ள முதிர்ந்த மூங்கில் குருத்து
File:TakenokoBambooSprouts.jpg| கடையில் விற்பனைக்கு வைத்துள்ள மூங்கில் குருத்துகள்
File:Thorny Bamboo.jpg|வளர்ந்த மூங்கில் குருத்துகள்
File:Brotes de bambú enlatados.JPG|விற்பனக்கு டின்னில் அடைக்கப்பட்ட மூங்கில் குருத்துக்கள் 
File:たけのこ (3536667758).jpg|பல்வேறு வகையான மூங்கில் குருத்துக்கள்
File:Bamboo Shoot.jpg|நேபாளத்தில் விற்பனைக்குள்ள மூங்கில் குருத்துகள்

## இதனையும் காண்க
* மூங்கிலரிசி

## மேற்கோள்கள்

## வெளி இணைப்புகள்

*A short series on several edible bamboo species in Taiwan 

பகுப்பு:தண்டுக் காய்கறிகள் 
பகுப்பு:மரக்கறி உணவுகள்
பகுப்பு:மூங்கில்
கோபால்சாமி வேலுச்சாமி

**கோபால்சாமி வேலுச்சாமி** தமிழ்நாட்டைச் சேர்ந்த ஒரு இந்திய மருத்துவர். அவர் தென்னிந்தியாவில் தோன்றிய பாரம்பரிய மருத்துவத்தின் ஒரு வடிவமான சித்த மருத்துவத்தின் பயிற்சியாளர். அவருக்கு இந்திய அரசின் பத்மஸ்ரீ விருது வழங்கப்பட்டது.

அவர் 2018 முதல் 2021 வரை ஆயுஷ் அமைச்சகத்தின் சித்தா ஆராய்ச்சிக்கான உச்ச அமைப்பான சித்தா ஆராய்ச்சிக்கான மத்திய கவுன்சிலின் அறிவியல் ஆலோசனைக் குழுவின் தலைவராகப் பணியாற்றினார். தற்போது சென்னையில் உள்ள சித்த மருந்தகக் குழுவின் கௌரவத் தலைவராகப் பணியாற்றுகிறார். கோவிட்-19 மேலாண்மைக்கான சாத்தியமான மருந்தாக 'கபசுரக்குடிநீர்' பரிந்துரைத்தவர்களில் வேலுச்சாமி முதன்மையானவர்.
## மேற்கோள்கள்


பகுப்பு:தமிழ்நாட்டு மருத்துவர்கள்
பகுப்பு:பத்மசிறீ விருது பெற்றவர்கள்
பகுப்பு:வாழும் மக்கள்
சாய் பல்கலைக்கழகம்

**சாய் பல்கலைக்கழகம்** (*Sai University*) என்பது தமிழ்நாடு, காஞ்சிபுரம் மாவட்டம், திருப்போரூர் ஊராட்சி ஒன்றியம், பையனூர் அருகே ராஜீவ் காந்தி சாலை (மா. நெ. 49ஏ)-இல் அமைந்துள்ள ஒரு தனியார் பல்கலைக்கழகம் ஆகும். இப்பல்கலைக்கழகம் 2018இல் நிறுவப்பட்டது. அண்ணாமலைப் பல்கலைக்கழகம் நிறுவப்பட்டதிலிருந்து 90 ஆண்டுகளுக்கும் மேலாக தமிழக அரசால் சட்டமியற்றப்பட்ட நிறுவப்பட்டு முதல் தனியார் பல்கலைக்கழகங்களில் இதுவும் ஒன்றாகும்.

## வரலாறு
சாய் பல்கலைக்கழகம், நிறுவனர்-வேந்தர் கே.வி. இரமணி. இவர் ஒரு இந்திய தொழிலதிபர். இவர் தனது செல்வத்தில் 85%க்கும் அதிகமான ஸ்ரீ சாய் அறக்கட்டளைக்கு (சாய் கல்வி, மருத்துவம், ஆராய்ச்சி மற்றும் அறக்கட்டளை) நன்கொடையாக அளித்தார். இந்த அறக்கட்டளை மூலம்  செலவில் பல்கலைக்கழகத்திற்கான உள்கட்டமைப்பை உருவாக்கப்பட்டது.

இரமணி சனவரி 2018-இல் மாநில அரசை பல்கலைக்கழகம் தொடங்குவது தொடர்பாக அணுகினார். இது *சாய் பல்கலைக்கழக சட்டம், 2018ஐ* அறிமுகப்படுத்த வழிவகுத்தது. அண்ணாமலைப் பல்கலைக்கழகம் நிறுவப்பட்டு 90 ஆண்டுகளுக்கும் மேலாக தமிழகத்தில் சட்டம் இயற்றப்பட்ட முதல் தனியார் பல்கலைக்கழகங்களான சிவ நாடார் பல்கலைக்கழகத்தை நிறுவுவதற்கான மசோதாவுடன் 2018 சூலையில் தமிழ்நாடு சட்டமன்றத்தில் இந்த மசோதா நிறைவேற்றப்பட்டது. ஜாம்ஷெட் பருச்சா சூலை 2020-இல் இப்பல்கலைக்கழகத்தின் முதல் துணைவேந்தராக நியமிக்கப்பட்டார். ஆகத்து 2020-இல் முதல்வர் எடப்பாடி கே. பழனிசாமி இப்பல்கலைக்கழகத்திற்கான அடிக்கலை நாட்டினார். இப்பல்கலைக்கழகம் 2021-22ஆம் ஆண்டிற்கான சேர்க்கையை சனவரி 2021இல், கலை மற்றும் அறிவியல், கணினி மற்றும் தரவு அறிவியல் மற்றும் சட்டப் படிப்புகளில் தொடங்கியது. இது ஆகத்து 2021-இல் செயல்படத் தொடங்கியது. 2022ஆம் ஆண்டு மே மாதம் முதல்வர் மு. க.ஸ்டாலினால் கல்விக் கட்டிடங்கள் திறந்து வைக்கப்பட்டன.

## மேற்கோள்கள்

## வெளி இணைப்புகள்

* 

பகுப்பு:தமிழ்நாட்டுப் பல்கலைக்கழகங்கள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates not on Wikidata
பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும்
சிங்சிங்பார்

**சிங்சிங்பார்**  (*Zingzingbar*)  என்பது எல்லைச் சாலைகள் அமைப்பின் சாலை-கட்டுமான முகாம் ஆகும்.  மேலும்,  இம்முகாம் இமாச்சலப் பிரதேசத்தின்  இலாகௌல் மற்றும்  இசுபீதி மாவட்டத்தில் மணாலி வரையிலான லே சாலையில் உள்ள தர்ச்சாவிலிருந்து   தொலைவில் அமைந்துள்ள தேயிலை இல்லத்திற்கான வழி-நிலையமும் ஆகும்.  சுமார்  உயரத்தில் சிங்சிங்பார் முகாம் அமைந்துள்ளது . இந்த இடத்தில் தற்காலிக தங்குமிடங்கள் மற்றும் சாலையோர உணவகங்கள்  உள்ளன. மலையேறுபவர்கள் மற்றும் சுற்றுலாப் பயணிகள் தங்குவதற்கு  இதை பயன்படுத்தப்படலாம். 

சிங்சிங்பார் என்பது பாரா-லாச்சா-கணவாய்  சுரங்கப்பாதையின் முன்மொழியப்பட்ட தெற்கு நுழைவாயிலாகும். இக்குகைப் பாதை மணாலியில் இருந்து தோராயமாக  அமைந்துள்ளது.  இந்த சுரங்கப்பாதையின் வடக்கு வாசல் கீலாங் சராய்யில் இருக்கும் என்று எதிர்பார்க்கப்படுகிறது. இந்த சுரங்கப்பாதை பனிச்சரிவு மற்றும் நிலச்சரிவு ஏற்படக்கூடிய பாதையில் போக்குவரத்து நேரத்தை 2 மணிநேரம் வரை குறைக்கும். 
alt=Zingzingbar approach road|thumb| சிங்சிங்பார்

## மேற்கோள்கள்

பகுப்பு:இமாச்சலப் பிரதேசப் புவியியல்
ஐயங்கன்குளம்

**ஐயங்கன்குளம்** என்பது இலங்கையில் வட மாகாணம், முல்லைத்தீவு மாவட்டத்தில் அமைந்துள்ள ஒரு கிராமம் ஆகும். துணுக்காய் பிரதேச செயலாளர் பிரிவில் அமைந்துள்ள இவ்வூர், கிளிநொச்சிக்குத் தெற்கே சுமார் 30 கிலோமீட்டர் தூரத்தில் உள்ளது. இங்கு காவல் நிலையம் ஒன்றும், அரசு மருத்துவமனை ஒன்றும் அமைந்துள்ளன.

## இங்குள்ள பாடசாலைகள்
* ஐயன்கங்குளம் மகா வித்தியாலயம்

## மேற்கோள்கள்

## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
முகம்மதன் பொது நூலகம்

**முகம்மதன் பொது நூலகம்** (*Muhammadan Public Library*) என்பது இந்தியாவின் தமிழ்நாட்டின், சென்னை திருவல்லிக்கேணியில் உள்ள காயிதே மில்லத் சாலையில் அமைந்துள்ள ஒரு பொது நூலகம் ஆகும். இந்நூலகம் காலை 11 மணி முதல் மாலை 6 மணிவரை செயல்படுகிறது. ஞாயிற்றுக் கிழமை விடுமுறையாகும்.

## வரலாறு
கடைசி ஆற்காடு நவாப்பான குலாம் முகமது கவுஸ் கான் பகதூரால் இந்நூலகம் நிறுவப்பட்டது. இங்கு 18, 19 ஆம் நூற்றாண்டைச் சேர்ந்த சுமார் 15,000 அரிய நூல்கள் உள்ளன. இங்கு பாரசீக மொழி, அரபி மொழி, உருது, ஆங்கிலம், தமிழ் ஆகிய மொழிகளில் பல துறை சார்ந்த நூல்கள் உள்ளன.  

பழமையான இந்த நூலகக் கட்டடம் இடிக்கபட்டது. பின்னர் அதே இடத்தில் புதியதாக நூலகக் கட்டடமானது 2,200 சதுர அடி பரப்பளவில் கட்டப்பட்டது. புதிய கட்டடத்தில் மாநாட்டு அரங்கம் போன்றவை இடம்பெற்றுள்ளன. இந்த நூலகம் வகுப்பு வாரியத்தின் கீழ் அல்லாமல் சங்கச் சட்டத்தின் கீழ் ஒரு தன்னாட்சி அமைப்பாக செயல்படுகிறது.

## மேற்கோள்கள்

பகுப்பு:தமிழ் நூலகங்கள்
பகுப்பு:சென்னை நூலகங்கள்
சிங்கிரிகுடி

**சிங்கிரிகுடி** என்பது இந்தியா தீபகற்பத்தில் தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
சிங்கிரிகுடி புறநகர்ப் பகுதியானது, () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில், புதுச்சேரி மாநிலத்தையொட்டி அமைந்துள்ளது.

## சமயம்
சிங்கிரிகுடி பகுதியில் அமையப் பெற்றுள்ள இலட்சுமி நரசிம்மர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.
## அரசியல்
சிங்கிரிகுடி பகுதியானது, கடலூர் (சட்டமன்றத் தொகுதி) வரம்புக்கு உட்பட்டதாகும்.மேலும் இப்பகுதி, கடலூர் மக்களவைத் தொகுதி சார்ந்தது.
## உசாத்துணைகள்

பகுப்பு:கடலூர் மாவட்டத்திலுள்ள ஊர்களும் நகரங்களும்
உபோர்பியா ஐயரானே

**உபோர்பியா ஐயரானே** (*Euphorbia iharanae*) என்பது தாவரக் குடும்பத்தில் ஒன்றான ஆமணக்கு குடும்பத்தில் வகைப்படுத்தப்பட்ட சிற்றினம் ஆகும். இது மடகாசுகர் நாட்டின்  அகணிய உயிரி ஆகும். இதன் வாழிடம் பாறைகள் நிறைந்த நிலப்பகுதி ஆகும். இதன் வாழிடங்கள் மிகவும் குறைந்துவருவதால், இவை மிகவும் அருகிய தாவரங்களின் பட்டியலில் இடம் பெற்றுள்ளது.

## மேற்கோள்கள்

பகுப்பு:மிக அருகிய தாவரங்கள்
பகுப்பு:மடகாசுக்கர் உயிரினங்கள்
பகுப்பு:அகணியத் தாவரங்கள்
அலினா கெலோ செகோபியே

**அலினா கெலோ செகோபியே** (*Alinah Kelo Segobye*)  சமூக மேம்பாட்டு ஆர்வலர் மற்றும் தொல்பொருள் ஆராய்ச்சியாளர் ஆவார். சமூக மேம்பாடு மற்றும் எச்.அய்.வி/எய்ட்சு மற்றும் ஆப்பிரிக்கா மற்றும் ஆப்பிரிக்க தொல்லியல் துறையில் கடந்த காலத்தைப் படிப்பதன் எதிர்காலம் ஆகியவற்றில் நிபுணத்துவம் பெற்றவர் ஆவார். இவர் நமீபியா அறிவியல் மற்றும் தொழில்நுட்ப பல்கலைக்கழகத்தில் மனித அறிவியல் தலைமை மற்றும் ஆப்பிரிக்க அறிவியல் அகாடமியின் தேர்ந்தெடுக்கப்பட்ட கூட்டாளி ஆவார்.

## கல்வி
செகோபி போட்சுவானா பல்கலைக்கழகத்தில் தனது இளங்கலை மற்றும் முதுகலை படிப்பை முடித்தார். மேலும் கேம்பிரிச்சுப் பல்கலைக்கழகத்தில் தொல்லியல் துறையில் முனைவர் பட்டம் 1994 ஆம் ஆண்டில் பெற்றார்.

## தொழில்
செகோபி தென்னாப்பிரிக்காவின் மனித அறிவியல் ஆராய்ச்சி கவுன்சிலில் துணை நிர்வாக இயக்குநராகப் பணியாற்றினார். நமீபியா அறிவியல் மற்றும் தொழில்நுட்ப பல்கலைக்கழகத்தில் மனித அறிவியல் தலைமை பேராசிரியராக தனது தற்போதைய பாத்திரத்தில் நுழைவதற்கு முன்பு இவர் போட்சுவானா பல்கலைக்கழகத்தில் பணியாற்றினார். இவர் 2005 ஆம் ஆண்டு முதல் 2010 ஆம் ஆண்டு வரை பான் ஆப்பிரிக்க தொல்பொருள் சங்கத்தின் தலைவராக இருந்தார்.

## அங்கீகாரம்
செகோபியே ஆப்பிரிக்க அறிவியல் அகாடமியின் (2018 ஆம் ஆண்டு) தேர்ந்தெடுக்கப்பட்ட  உறுப்பினராகவும், தென்னாப்பிரிக்கா பல்கலைக்கழகத்தின் தாபோ எம்பெக்கி ஆப்பிரிக்க தலைமைத்துவ நிறுவனத்தில் கெளரவப் பேராசிரியராகவும் உள்ளார். இவர் ஆப்பிரிக்க விரிவான எச்.ஐ.வி/எய்ட்சு கூட்டுக் குழுவில் பணியாற்றுகிறார்.

இவர் 2013 ஆம் ஆண்டு இரண்டாவது யுனெசுகோ எதிர்கால மன்ற ஆப்பிரிக்காவில் உரையாற்ற அழைக்கப்பட்டார்.

இவர் பிராட்போர்ட் ரோட்டரி அமைதி மையத்தில் (2016 ஆம் ஆண்டு) வருகை தரும் அறிஞராக இருந்தார்.

## மேற்கோள்கள்


பகுப்பு:வாழும் மக்கள்
பகுப்பு:தொல்லியலாளர்கள்
தாகுரா இசுமி

**தாகுரா இசுமி** (*Takura Izumi*) (泉 拓良, இசுமி தாகுரா, பிறப்பு : 1948)  சப்பானிய தொல்பொருள் ஆராய்ச்சியாளர் மற்றும் எழுத்தாளர் ஆவார். இவர் கியோட்டோ பல்கலைக்கழகத்தில் தொல்பொருள் பேராசிரியராகவும், நாரா பல்கலைக்கழகத்தின் எமரிட்டசு பேராசிரியராகவும் உள்ளார். இவர் வரலாற்றுக்கு முந்தைய காலத்தின் தொல்லியல் துறையில் நிபுணத்துவம் பெற்றவர் ஆவார். மேலும் சோமன் மட்பாண்டங்களின் தோற்றம் மற்றும் சப்பானின் ஆரம்பகால வரலாறு பற்றிய புத்தகங்களை எழுதியுள்ளார். இவர் சப்பானிய தொல்பொருள் சங்கம், கலாச்சார பண்புகள் பற்றிய சப்பான் அறிவியல் ஆய்வுகள் சங்கம், மேற்கு ஆசிய தொல்பொருள் சங்கம், மேற்கு ஆசிய தொல்லியல் துறைக்கான சப்பானிய சங்கம், சப்பான் ஓரியண்ட் சொசைட்டி மற்றும் சப்பானில் கிழக்கு ஆய்வுகளுக்கான சங்கம் ஆகியவற்றின் உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:தொல்லியலாளர்கள்
சுகுத்திரா சிட்டுக்குருவி

**சுகுத்திரா சிட்டுக்குருவி** (*Socotra sparrow*)(*பாசர் இன்சுலாரிசு*) என்பது ஆப்பிரிக்காவின் கொம்புக்கு அப்பால் இந்தியப் பெருங்கடலில் உள்ள சுகுத்திரா, சம்கா மற்றும் தர்சா தீவுகளில் மட்டுமே காணப்படும் அகணிய உயிரி ஆகும். பன்னாடு பறவை வாழ்க்கை உட்பட வகைப்பாட்டியல் அமைப்புகள், இந்த இனத்தையும் மிகவும் ஒத்த அப்துல்-குரி சிட்டுக்குருவியையும் தனித்தனியாக அங்கீகரித்துள்ளன. இந்த சிற்றினங்கள் அனேகமாகத் தொடர்பில்லாத ஐயாகோ சிட்டுக்குருவியினையும் கூட்டமைப்பில் அமைக்கின்றன.

## மேற்கோள்கள்

பகுப்பு:குருவிகள்
ஜல்கண்ட்

**ஜல்கண்ட்** ( *Jalkhand* ) என்பது பாக்கித்தானின் கசாராவின் மன்செரா மாவட்டத்தில் அமைந்துள்ள ஒரு நகரம் ஆகும். நகரம் கடல் மட்டத்திற்கு மேல்  அமைந்துள்ளது. ஜல்கண்ட் நரானிலிருந்து சுமார் 40 கிலோமீட்டர் (25 மை) தொலைவில் உள்ளது. சுற்றுலாப் பயணிகளுக்கு இது ஒரு அழகான இடமாகும். பயாலா ஏரி ( ககன் பள்ளத்தாக்கிலுள்ள ஒரு வட்டமான ஏரி) இங்கு அமைந்துள்ளது.

## இதனையும் காண்க

* பயாலா ஏரி
* ககன் பள்ளத்தாக்கு
* லாலாசர்

## மேற்கோள்கள்

பகுப்பு:கைபர் பக்துன்வா மாகாணம்
பிமல் கிருஷ்ண மோதிலால்

**பிமல் கிருஷ்ண மோதிலால்** (1 ஜூன் 1935 - 8 ஜூன் 1991) ஒரு சிறந்த மெய்யியலாளர் ஆவார்.   அவரது எழுத்துக்கள் இந்திய தத்துவ மரபை மேற்கத்திய தத்துவத்தில் உள்ள கருப்பொருள்களால் பேசப்படும் பெரும்பாலான சிக்கல்களை உள்ளடக்கிய தர்க்கத்தின் ஒரு விரிவான அமைப்பாக முன்வைத்தன. கல்கத்தாவில் பிறந்த அவர், கல்கத்தா, ஹார்வர்ட், டொராண்டோ மற்றும் ஆக்ஸ்போர்டில் வாழ்ந்து பணிபுரிந்தார், அங்கு, 1977 முதல் 1991 வரை, ஆக்சுபோர்டு பல்கலைக்கழகத்தில் கிழக்கு மதம் மற்றும் நெறிமுறைகளின் ஸ்பால்டிங் பேராசிரியராக இருந்தார்.

## கல்வி
சிறுவயதிலிருந்தே சமசுகிருதத்தில் கல்வியறிவு பெற்ற மோதிலால் கணிதம் மற்றும் தர்க்கவியல் மீதும் ஈர்க்கப்பட்டார். 1957 முதல் 1962 வரை அவர் ஆசிரியராக இருந்த சமஸ்கிருதக் கல்லூரியின் முன்னணி அறிஞர்களால் பாரம்பரிய இந்திய தத்துவ அமைப்பில் பயிற்சி பெற்றார். பண்டிட் தாராநாத் தர்கதீர்த்தா மற்றும் கலிபாதா தர்காச்சார்யா போன்ற அறிஞர்களால் கற்பிக்கப்பட்டார். பண்டிட் அனந்த குமார் நியாதர்கதீர்த்தா, மதுசூதன் நியாயாச்சார்யா மற்றும் விஸ்வபந்து தர்கதீர்த்தா ஆகியோருடனும் அவர் உரையாடினார். 1962 இல் தர்க்கதீர்த்தாவின் (தர்க்கவியலில் முதுகலைஞர்) *உபாதி* (பட்டம்) அவருக்கு வழங்கப்பட்டது.

1957 மற்றும் 1962 க்கு இடையில் சமசுகிருதக் கல்லூரியில் (கொல்கத்தா பல்கலைக்கழகத்துடன் இணைந்த கல்லூரி) கற்பித்தபோது, ஆர்வர்டு பல்கலைக்கழகத்தின் இந்தியவியலாளரான டேனியல் இங்கல்ஸ் என்பவருடன் மோதிலாலுக்கு தொடர்பு ஏற்பட்டது, அவர் அங்கு முனைவர் பட்ட ஆய்வில் சேர ஊக்குவித்தார். மோதிலால் ஃபுல்பிரைட் கல்வி உதவித்தொகையைப் பெற்றார் மற்றும் 1962 மற்றும் 1965 க்கு இடையில் நவ்யா-நியாயா மறுப்பு கோட்பாட்டின் மீது இங்கால்சின் கீழ் தனது முனைவர் பட்டத்தை முடித்தார். இந்தக் காலகட்டத்தில் அவர் வில்லார்ட் வான் ஓர்மன் குயினிடமும் படித்தார். பின்னர், அவர் தொராண்டோ பல்கலைக்கழகத்தில் சமசுகிருதப் பேராசிரியராக இருந்தார், மேலும் 1977 ஆம் ஆண்டில் சர்வபள்ளி ராதாகிருஷ்ணன் மற்றும் ராபர்ட் சார்லஸ் ஜேனர் ஆகியோருக்குப் பிறகு ஆக்சுபோர்டில் ஸ்பால்டிங் பேராசிரியராகத் தேர்ந்தெடுக்கப்பட்டார்.

## இறப்பு
மோதிலால் புற்றுநோயால் 1991 ஜூன் 8 அன்று இறந்தார்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:அறிவாய்வியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1991 இறப்புகள்
பகுப்பு:1935 பிறப்புகள்
உபோர்பியா ரோபைவேலோனே

**உபோர்பியா ரோபைவேலோனே** (தாவர வகைப்பாட்டியல்: *Euphorbia robivelonae*) என்ற தாவரவியல் பெயர் கொண்ட இனமானது, தாவரக் குடும்பமான ஆமணக்குக் குடும்பம் என்பதுள் வகைப்படுத்தப் பட்டுள்ளது. இது மடகாசுகர் நாட்டின் அகணிய தாவரம் ஆகும். இத்தாவரத்தின் வளரியல்பு, புதர் வகையாகும். இதன் வாழிடம் ஆற்றங்கரை ஓரத்திலுள்ள பாறைகள் நிறைந்த நிலப்பகுதி ஆகும். இதன் வாழிடங்கள் மிகவும் குறைந்து வருவதால், இவை அருகிய தாவரங்களின் பட்டியலில் இடம் பெற்றுள்ளது.

## மேற்கோள்கள்

பகுப்பு:அருகிய தாவரங்கள்
பகுப்பு:பூக்கும் தாவரங்கள்
பகுப்பு:தாவரவியல் பெயருடையக் கட்டுரைகள்
டிக்சோனியா ஆர்போரெசென்ஸ்

**டிக்சோனியா ஆர்போரெசென்ஸ்** (தாவர வகைப்பாட்டியல்: *Dicksonia arborescens*) அல்லது  *செயின்ட் ஹெலினா மர பெரணி* என்றழைக்கப்படும் இத்தாவரம் பெரணி வகையைச் சார்ந்ததாகும். செயின்ட் ஹெலினா தீவின் மத்திய முகட்டின் மிக உயர்ந்த பகுதிகளில் உள்ள "அடர்த்தியான மர பெரணி" வகைத் தாவரமான இது டிக்சோனியா பேரினத்தின் வகைப்பாட்டில் அடங்கும்.

பண்டைய தாவரங்களின் கடைசி எச்சங்களில் ஒன்றான பெரணி தாவர வகையில் இது முக்கியமானதாகும். இந்த மர பெரணி தாவரத்தின் தண்டுகளில் பிற உள்ளூர் தாவரங்கள் பல  நாற்றுகளாக முளைக்கின்றன, இதனால் இது இத்தகைய பிற பூர்வீக தாவரங்களுக்கு நாற்றங்காலாகவும் உள்ளது.

உலகம் முழுவதும் டிக்சோனியா பேரினத்தில் பரவியுள்ள பல இனங்கள் பரவலாக காணப்படுகின்றது. 1789 ஆம் ஆண்டில் எல்'ஹெரிட்டியர்  என்பவர் லண்டனில் வாழ்ந்தபோது அவர் அங்கே கண்ட பயிர் செய்யப்பட்ட மாதிரிகளிலிருந்து செயிண்ட் ஹெலினா இனத்தை அடையாளம் கண்டுள்ளார்.

சிலிக்கு மேற்கே உள்ள ஜுவான் ஃபெர்னாண்டஸ் தீவுகளை பூர்வீகமாகக் கொண்ட மற்றொரு இனத்தாவரமான டிக்சோனியா பெர்டேரியானாவுடன் இந்த இனம் மிகவும் நெருக்கமாக தொடர்புடையது.

## மேற்கோள்கள்

* Cronk, Q.C.B. (1995) The endemic Flora of St Helena. Anthony Nelson Ltd, Oswestry.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பன்னாட்டு செஞ்சிலுவைச் சங்கம்

**பன்னாட்டு செஞ்சிலுவைச் சங்கம்** (*International Committee of the Red Cross*, **ICRC**; ) என்பது சுவிட்சர்லாந்து, ஜெனீவாவில் அமைந்துள்ள ஒரு பன்னாட்டு மனிதநேய அமைப்பாகும். இவ்வமைப்பு மூன்று முறை நோபல் பரிசைப் பெற்றுள்ளது. 1949-ஆம் ஆண்டின் ஜெனீவா உடன்படிக்கையில் கையொப்பமிட்ட நாடுகளும், 1977 (நெறிமுறை I, நெறிமுறை II) மற்றும் 2005-இன் கூடுதல் நெறிமுறைகளும், பன்னாட்டு, உள் ஆயுத மோதல்களில் பாதிக்கப்பட்டவர்களைப் பாதுகாப்பதற்கான ஆணையை செஞ்சிலுவைச் சங்கத்திற்கு வழங்கியுள்ளன. இத்தகைய பாதிக்கப்பட்டவர்களில் போரில் காயமடைந்தவர்கள், கைதிகள், ஏதிலிகள், பொதுமக்கள் மற்றும் பிற போராளிகள் அல்லாதவர்கள் உள்ளனர்.

பன்னாட்டு செஞ்சிலுவைச் சங்கம், பன்னாட்டு செஞ்சிலுவை, செம்பிறை இயக்கம், செஞ்சிலுவை, செம்பிறை இயக்கங்களின் பன்னாட்டுக் கூட்டமைப்பு (IFRC), 191 தேசிய சங்கங்கள் ஆகியவற்றின் ஒரு பகுதியாகும். செஞ்சிலுவைச் சங்கம் இவ்வியக்கத்தில் உள்ள மிகப் பழமையானதும், மிகவும் மரியாதைக்குமுரிய அமைப்பாகும், அத்துடன் உலகில் மிகவும் பரவலாக அங்கீகரிக்கப்பட்ட அமைப்புகளில் ஒன்றாகும். இது மூன்று அமைதிக்கான நோபல் பரிசுகளை 1917, 1944, 1963 ஆண்டுகளில் வென்றுள்ளது.

## மேற்கோள்கள்

## வெளி இணைப்புகள்

* International Committee of the Red Cross (ICRC)
* Rules of war (in a nutshell)- vidéo
* Legacy Dr. Cornelio Sommaruga, President of the ICRC from 1987 to 1999, donated four hours of high-definition audiovisual life story interviews to Legacy. The ICRC audiovisual library houses copies of these interviews.
* 
* 
* 

பகுப்பு:1863

பகுப்பு:நோபல் பரிசு பெற்ற சுவிட்சர்லாந்து நபர்கள்
செஞ்சிலுவை, செம்பிறை இயக்கங்களின் பன்னாட்டுக் கூட்டமைப்பு

**செஞ்சிலுவை, செம்பிறைச் சங்கங்களின் பன்னாட்டுக் கூட்டமைப்பு** (*International Federation of Red Cross and Red Crescent Societies*, **IFRC**) என்பது உலகளாவிய மனிதநேய உதவி அமைப்பாகும். இது அதன் 191 தேசிய சங்கங்கள் மூலம் ஒவ்வொரு ஆண்டும் 160 மில்லியன் மக்களைச் சென்றடைகிறது. பேரழிவுகள் மற்றும் சுகாதார அவசரநிலைகளுக்கு முன்னும், பின்னும், பின்னரும், பாதிப்புக்குள்ளான மக்களின் தேவைகளைப் பூர்த்தி செய்யவும், வாழ்க்கையை மேம்படுத்தவும் இது செயல்படுகிறது. இவ்வமைப்பு தேசியம், இனம், பாலினம், சமய நம்பிக்கைகள், வர்க்கம், அரசியல் கருத்துகள் என சுதந்திரமாகவும் பாரபட்சமின்றியும் செயற்படுகிறது.

இக்கூட்டமைப்பு பன்னாட்டு செஞ்சிலுவை மற்றும் செம்பிறை இயக்கம், பன்னாட்டு செஞ்சிலுவைச் சங்கம் (ICRC), 191 தேசிய சங்கங்கள் ஆகியவற்றுடன் இணைந்த சங்கங்களின் ஒரு பகுதியாகும். IFRC இன் பலம் அதன் தன்னார்வப் பிணையம், சமூகம் சார்ந்த நிபுணத்துவம், சுதந்திரம், நடுநிலைமை ஆகியவற்றில் உள்ளது. இது மனிதநேயத் தரத்தை மேம்படுத்தவும், வளர்ச்சியில் பங்குதாரர்களாகவும், பேரழிவுகளுக்கு பதிலளிக்கும் வகையிலும் செயல்படுகிறது. பாதிக்கப்படக்கூடிய மக்களின் நலன்களுக்காக செயல்பட முடிவெடுப்பவர்களை இது ஊக்குவிக்கிறது. இது ஆரோக்கியமான மற்றும் பாதுகாப்பான சமூகங்களை செயல்படுத்தவும், பாதிப்புகளை குறைக்கவும், பின்னடைவை வலுப்படுத்தவும் மற்றும் உலகம் முழுவதும் அமைதிப் பண்பாட்டை வளர்க்கவும் செயல்படுகிறது.

## மேற்கோள்கள்

## வெளி இணைப்புகள்

*  – official site
*  – official site
* International Red Cross and Red Crescent Movement Logo

பகுப்பு:1919
பகுப்பு:நோபல் அமைதிப் பரிசு பெற்ற அமைப்புகள்

பகுப்பு:மனித உரிமை அமைப்புகள்
இருமெத்தில் அடிப்பேட்டு

**இருமெத்தில் அடிப்பேட்டு** (*Dimethyl adipate*) என்பது CH2CH2CO2CH3)2 என்ற மூலக்கூற்று வாய்பாட்டால் விவரிக்கப்படும் ஒரு கரிமச் சேர்மமாகும். நிறமற்று எண்ணெய் போன்ற நீர்மமாக காணப்படுகிறது. அடிபேட்டுகளின் முக்கிய வணிக ஆர்வம் நைலான்களின் உற்பத்தியுடன் தொடர்புடையதாக இருந்தாலும், இந்த ஈரெசுத்தர் ஒரு நெகிழியாக்கியாகவும், வண்ணப்பூச்சுகளையும் பிசின்களையும் அகற்றும் கரைப்பானாகவும், ஓர் ஊடகத்தில் நிறமி துகள்களை சிதறடிக்கும் பொருளாகவும் பயன்படுத்தப்படுகிறது.

## தயாரிப்பு
மெத்தனாலுடன் அடிப்பிக் அமிலத்தை எசுத்தராக்கம் செய்வதன் மூலம் இருமெத்தில் அடிப்பேட்டு  தயாரிக்கப்படுகிறது. பியூட்டாடையீனை நீரெசுத்தராக்கம் செய்து தயாரித்தல் மற்றும் 1,4-இருமெத்தாக்சி-2-பியூட்டினை கார்பனைலேற்றம் செய்து தயாரித்தல் போன்ற பாரம்பரிய தயாரிப்பு முறைகளும் குறைவான அளவில் இருமெத்தில் அடிப்பேட்டு தயாரிக்கப் பயன்படுகின்றன.

இருமெத்தில் அடிப்பேட்டு செறிவூட்டப்பட்ட அம்மோனியாவுடன் வினைபுரிந்து ஈரமைடு (CH2CH2C(O)NH2)2 சேர்மத்தை கொடுக்கிறது. 

## நச்சுத்தன்மை
அடிப்பிக் அமிலத்தின் எசுத்தர்கள்  விலங்கு மாதிரிகளில் குறைந்த கடுமையான நச்சுத்தன்மையை வெளிப்படுத்துகின்றன. இந்த இருமெத்தில் எசுத்தரின் எலிக்கான உயிர்கொல்லும் அளவு 1800 மி.கி/கி.கி என மதிப்பிடப்பட்டுள்ளது.

## மேற்கோள்கள்

பகுப்பு:எசுத்தர் கரைப்பான்கள்
பகுப்பு:நெகிழியாக்கிகள்
பகுப்பு:மெத்தில் எசுத்தர்கள்
பகுப்பு:அடிப்பேட்டு எசுத்தர்கள்
ஈராக்டைல் அடிப்பேட்டு

**ஈராக்டைல் அடிப்பேட்டு** (*Dioctyl adipate*) என்பது CH2CH2CO2C8H17 என்ற மூலக்கூற்று வாய்பாட்டால் விவரிக்கப்படும் ஒரு கரிமச் சேர்மமாகும். டையாக்டைல் அடிப்பேட்டு என்றும் இது அழைக்கப்படுகிறது. நிறமற்று எண்ணெய் போன்ற நீர்மமாக காணப்படுகிறது. இத்துடன் 2-எத்தில்யெக்சனால், டெக்கனால், ஐசோடெக்கனால் போன்றவற்றிலிருந்து பெறப்பட்ட தொடர்புடைய ஈரெசுத்தர்கள் தயாரிக்கப்பட்டாலும் இது ஒரு நெகிழியாக்கியாகப்  பயன்படுத்தப்படுகிறது.

பிசு(2-எத்திலெக்சைல்) அடிப்பேட்டு சில நேரங்களில் தவறாக ஈராக்டைல் அடிப்பேட்டு என்று அழைக்கப்படுகிறது. பிசு(2-எத்திலெக்சைல்) அடிப்பேட்டிற்கும் (CAS # 103-23-1) DOA என்ற சுருக்கம் பயன்படுத்தப்பட்டுள்ளது.

## நச்சுத்தன்மை
அடிப்பிக் அமிலத்தின் எசுத்தர்கள்  விலங்கு மாதிரிகளில் குறைந்த கடுமையான நச்சுத்தன்மையை வெளிப்படுத்துகின்றன. இதனுடன் தொடர்புடைய எத்தில் எக்சனோயேட்டின் எலிக்கான உயிர்கொல்லும் அளவு 900 மி.கி/கி.கி என மதிப்பிடப்பட்டுள்ளது.

## மேற்கோள்கள்

பகுப்பு:அடிப்பேட்டு எசுத்தர்கள்
பகுப்பு:நெகிழியாக்கிகள்
அமேசியெல்லா பிலிப்பினென்சிசு

**அமேசியெல்லா பிலிப்பினென்சிசு**  (*Amesiella philippinensis*) என்பது பிலிப்பைன்சில் உள்ள  உலூசோன் தீவில் உள்ள பூஞ்செடிவகை இனமாகும். *வெண்டா ஃபால்காட்டாவைப்* போலவே இதுவும் வெள்ளையான நீளப் பூக்கள் காரணமாக *ஆங்கிரேகம்* இனம் என்று தவறாகக் கருதப்பட்டது.  இத்தாவரம் 5 செமீ நீளம் வரை வட்டமான புடைப்பிலைகளாக உருவாக்குகிறது. , 3 செமீ அகலமும்  மணமும் கொண்ட மூன்று அல்லது நான்கு வெள்ளை மலர்கள் குறுகிய மஞ்சரிகளில் உருவாகின்றன. தொண்டையில் லேபெல்லம் மஞ்சள் நிறத்தில் இருக்கும். இது *அமேசியெல்லா மான்டிகோலாவை* விட குறைந்த உயரத்தில் நிகழ்கிறது. இது குறுகிய துருத்து முளை கொண்டது.
thumb|''அமேசீல்லா பிலிப்பினென்சிசின்'' மூன்று கூரிய இலை முனை

## மேற்கோள்கள்

## வெளி இணைப்புகள்
*IOSPE orchid photos ''Amesiella philippinensis''
*Orchidiana ''Amesiella philippinensis''
*Orchid Taiwan, 菲律賓風蘭, ''Amesiella philippinensis'' 
*Picsearch ''Amesiella'' pictures 
*Планета Орхидей Амезиелла филипинская ''Amesiella philippinensis''

பகுப்பு:Articles with 'species' microformats
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
கச்சேலி ஏரி

**கச்சேலி ஏரி** (*Kacheli Lake*) என்பது பாக்கித்தானின் கில்கிட்-பால்டிஸ்தானிலுள்ள, நாகர் மாவட்டத்தில் அமைந்துள்ள மியாச்சர் பள்ளத்தாக்கில் உள்ள கச்சேலி புல்வெளியில் அமைந்துள்ள ஒரு உயரமான ஏரியாகும். மியாச்சார் தமன்-இ-கோ மலையின் அடிவாரத்திலிருந்து செங்குத்தாக ஏறி, கச்சேலி ஏரியை அடைய சுமார் இரண்டு மணி நேரம் ஆகும்.

## தனையும் கான்க
*திரான்
*இராகபோசி
*நாகர் பள்ளத்தாக்கு
## மேற்கோள்கள்

பகுப்பு:பாக்கித்தானின் புவியியல்
இரெக்மான் தேரி

**இரெக்மான் தேரி** ( *Rehman Dheri* ) அல்லது சில சமயங்களில் **இரக்மான் தேரி** ( *Rahman Dheri* ) எனவும் அறியப்படும் இது பாக்கித்தானின் கைபர் பக்துன்வா மாகாணத்தில் தேரா இசுமாயில் கான் அருகே அமைந்துள்ள சிந்துவெளி நாகரிகத்துக்கு  முந்தைய தொல்லியல் தளமாகும். தெற்கு ஆசியாவில் இன்றுவரை காணப்படும் பழமையான நகரமயமாக்கப்பட்ட மையங்களில் இதுவும் ஒன்று. கி.மு. 3300 - 1900  தேதியிட்ட இந்தத் தளம் தேரா இசுமாயில் கானுக்கு வடக்கே 22 கிலோமீட்டர் (14 மைல்) தொலைவில் அமைந்துள்ளது. இது பாக்கித்தானில் எதிர்கால உலக பாரம்பரிய தளங்களுக்கான தற்காலிக பட்டியலில் உள்ளது. மேலும், பாக்கித்தானின் கும்லாவின் தளம் அருகில் அமைந்துள்ளது. இராமாயணத்தில் கோமல் ஆற்றை கோமதி ஆறு என்றும், அயோத்தியை ராம் தேரி (இரெக்மான் தேரி என மறுபெயரிடப்பட்டது) என்றும் குறிப்பிடப்பட்டுள்ளது. 

## அமைவிடம்
thumb| இரெக்மான் தேரியில் படிகளால் ஆன கிணறு
இந்த தளம் சிந்து ஆற்றின் நீர்ப்பிடிப்பு பகுதியான கோமல் ஆற்றுச் சமவெளியில் அமைந்துள்ளது. இது சோப் ஆறு கோமல் ஆற்றில் கலக்கும் இடத்திற்கு அருகில் உள்ளது. ஆரம்பகால ஆக்கிரமிப்பிலிருந்து, தெற்கில் நகரத்திற்கு வெளியே நீட்டிக்கப்பட்டதைத் தவிர, முழு குடியிருப்புப் பகுதியும் ஒரு பெரிய சுவரால் சூழப்பட்டுள்ளது, இது களிமண் அடுக்குகளால்  கட்டப்பட்டது.  தாழ்வான செவ்வக மேடு சுமார் 22 எக்டேர் பரப்பளவைக் கொண்டுள்ளது. மேலும், சுற்றியுள்ள வயல்வெளியில் இருந்து 4.5 மீ உயரத்தில் உள்ளது.

இரெக்மான் தேரிக்கு அருகில், கிசாம் தேரியின் தோண்டப்படாத ஹரப்பா தளம் உள்ளது. சில பிராந்தியங்களில், கோட் டிஜியன் (இக்மான் தேரி போன்றவை) மற்றும் ஹரப்பா சமூகங்கள் அருகருகே இணைந்து வாழ்ந்ததை இது குறிக்கிறது. 
thumb| இரெக்மான் தேரியின் தொல்பொருள் தளத்தில் உள்ள மட்பாண்டங்கள்

## இதனையும் காண்க

* சிந்துவெளி நாகரிகம்
* சிந்துவெளி நாகரிகத்தின் தொல்லியல் களங்கள்

## மேற்கோள்கள்

## வெளி இணைப்புகள்
*Nadine Zubair (2016), Rehman Dheri: One of the earliest planned cities in South Asia. harappa.com

பகுப்பு:தொல்லியற்களங்கள்
பகுப்பு:பாக்கித்தான்
ஸ்போர்ட் அண்ட் பேஸ்டைம்

**ஸ்போர்ட் அண்ட் பேஸ்டைம்** (*Sport and Pastime*) என்பது தி இந்து குழுமத்தில் இருந்து 1947 முதல் 1968 வரை வெளிவந்த வாராந்திர விளையாட்டு இதழாகும்  எஸ். கே. குருநாதனால் நிறுவப்பட்ட இந்த இதழ் 1968 இல் நிறுத்தப்பட்டது. இது 1978 இல் *[[ஸ்போர்ட்ஸ்டார்]]* என்று மாற்றப்பட்டது. 

## மேற்கோள்கள்

பகுப்பு:இந்திய ஆங்கில இதழ்கள்
மின்ரெக்கார்டைட்டு

**மின்ரெக்கார்டைட்டு** (Minrecordite) என்பது CaZn(CO3)2 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். கால்சியம்  மற்றும் துத்தநாகம் தனிமங்களை உடன் உறுப்பினராக் கொண்ட  தோலமைட்டு கனிம குழுவிற்கு சொந்தமான மின்ரெக்கார்டைட்டு மிகவும் அரிதான ஒரு கனிமமாகும். நமீபியா நாட்டின் திசுமேப்பு சுரங்கத்தில் காணப்படும் டையாப்டேசு என்ற கனிமத்துடன் தொடர்புடைய கனிமமாக இது கண்டறியப்பட்டது. தொழில்முறை மற்றும் பொழுது போக்கு கனிமவியலாளர்களுக்கு இடையேயான ஒத்துழைப்பைக் குறிக்கும் தி மினரலாச்சிக்கல் ரெக்கார்ட்டு என்ற செய்தி இதழின் நினைவாக இக்கனிமத்திற்கு மின்ரெக்கார்டைட்டு என்று பெயரிடப்பட்டது. திசுமேப்பு  வட்டாரத்தில் முதன்மையாக கண்டறியப்பட்டபோது டையோப்டேசுடன் கலந்திருந்தது. பின்னர் மேலும் குறைவாக தப்டைட்டு, கால்சைட்டு மற்றும் மாலகைட்டுடு போன்ற கனிமங்களும் இதனுடன் சேர்ந்து காணப்பட்டன. மின்ரெக்கார்டைட்டு ஓர் அரிய கனிமமாகும். உலகில் ஒரு சில படிவுகளில் மட்டுமே காணப்படுகிறது. முதன் முதலில் காணப்பட்ட வட்டாரத்திற்கு கூடுதலாக, இது போர்த்துகல் நாட்டின் பெச்சா மாவட்டத்தின் மோராவில் உள்ள பிரீகுயிகா சுரங்கத்திலும் காணப்படுகிறது. 

பன்னாட்டு கனிமவியல் சங்கம் மின்ரெக்கார்டைட்டு  கனிமத்தை Mrdஎன்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:துத்தநாகக் கனிமங்கள்
கிளெரிட்டம்

**கிளெரிட்டம்** (தாவர வகைப்பாட்டியல்: *Cleretum*) என்பது தென்னாப்பிரிக்காவின், கேப் மாகாணங்களை தாயகமாகக் கொண்ட ஐசோஏசியே குடும்பத்திலுள்ள, ஒரு இனமாகும் . 1925 ஆம் ஆண்டில் நிக்கோலஸ் எட்வர்ட் பிரவுன் என்பவரால், *கிளெரிட்டம்* என்பது வகைப்படுத்தப்பட்டது. அவர் ஒரு கீயில்,  இப்பேரினப் பெயரை வெளியிட்டார். இது வெவ்வேறு வகைகளில், பிற தாவரங்களுக்குரிய பாகங்களைக் கொண்டுள்ளது. இதன் பெயருக்கு ஏற்ற, வகைப்பாட்டியல் சொற்கள் இல்லா நிலையால் என்பதில் குழப்பம் ஏற்பட்டது. இறுதியாக, 1985 ஆம் ஆண்டில் *கிளெரிட்டம்* என்ற பேரினப் பெயர், சரியான முறையில் வெளியிடப்பட்டது. மேலும் *மைக்ரோப்டெரம்* என்பது பிற்கால ஒத்தச் சொல்லாகும். *Cleretum papulosum* வகை இனமாக நியமிக்கப்பட்டது.  2012 இல் மேற்கொள்ளப்பட்ட ஒரு ஆய்வு, முன்னர் டோரோதியான்தீயில் (Dorotheantheae) பிரிக்கப்பட்ட இனங்கள், ஏற்றுக் கொள்ளப்படுவதற்கு, போதுமான அளவு வேறுபாடுகள் இருக்கவில்லை. இப்போது இப்பேரினத்தில் கீழ்கண்ட இனங்கள் வைக்கப்பட்டுள்ளன.

### இனங்கள்
Plants of the World Online இணையதளம் வெளியிட்ட  அறிவிப்பின் படி,  கீழ்கண்ட 13 இனங்கள், இப்பேரினத்தில் உள்ளதாக அறிவித்துள்ளது.

**[[Cleretum apetalum]]* (L.f.) N.E.Br.
**[[Cleretum bellidiforme]]* (Burm.f.) G.D.Rowley
**[[Cleretum booysenii]]* (L.Bolus) Klak
**[[Cleretum bruynsii]]* Klak
**[[Cleretum clavatum]]* (Haw.) Klak
**[[Cleretum herrei]]* (Schwantes) Ihlenf. & Struck
**[[Cleretum hestermalense]]* (Ihlenf. & Struck) Klak
**[[Cleretum lyratifolium]]* Ihlenf. & Struck
**[[Cleretum maughanii]]* (N.E.Br.) Klak
**[[Cleretum papulosum]]* (L.f.) N.E.Br.
**[[Cleretum patersonjonesii]]* Klak
**[[Cleretum pinnatifidum]]* (L.f.) N.E.Br.
**[[Cleretum rourkei]]* (L.Bolus) Klak

## மேற்கோள்கள்

## இதனையும் பார்க்கவும்
* கல்செடி (பேரினம்)

பகுப்பு:Articles with 'species' microformats
பகுப்பு:பூக்கும் தாவரங்கள்
சக்காக்னைட்டு

**சக்காக்னைட்டு** (*Zaccagnaite*) என்பது Zn4Al2CO3(OH)12·3H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும்.  இத்தாலி நாட்டின் ஆல்ப்சு மலைப் பகுதியில் கராரா பளிங்கு கற்களில் உள்ள குழிவுகளில் கால்சைட்டுடன் சேர்ந்து வெண்மையான அறுகோண படிகங்களாகத் தோன்றுகிறது. அலுமினியம் நிறைந்த சூழலில் இசுபேலரைட்டின் நீர் வெப்ப மாற்றத்தால் சக்காக்னைட்டு உருவானதாகக் கருதப்படுகிறது. இத்தாலிய கனிம சேகரிப்பாளரான தொமினிகோ சக்கக்னா (1851-1940) நினைவாக கனிமத்திற்கு சக்காக்னைட்டு எனப் பெயரிடப்பட்டது. வெண்மை நிறம் முதல் வெளிர் மஞ்சள் நிறம் வரையிலான நிறத்தில் இது காணப்படுகிறது.
## மேற்கோள்கள்

*Webmineral data
*Mindat.org

பகுப்பு:கார்பனேட்டு கனிமங்கள்
பகுப்பு:துத்தநாகக் கனிமங்கள்
பகுப்பு:அலுமினியம் கனிமங்கள்
பகுப்பு:அறுகோணவமைப்புக் கனிமங்கள்
குள்ளனூர்

**குள்ளனூர்** என்பது இந்தியா தீபகற்பத்தில் தமிழ்நாடு மாநிலத்தின் தருமபுரி மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
குள்ளனூர் பகுதியானது, கடல் மட்டத்திலிருந்து சுமார்  உயரத்தில் () என்ற புவியியல் ஆள்கூறுகள் கொண்டு அமைந்துள்ளது.

## கல்வி
சுமார் நானூறு மாணவர்கள் பயின்று வரும் அரசு மேல்நிலைப் பள்ளி ஒன்று குள்ளனூர் பகுதியில் இயங்குகிறது.
## உசாத்துணைகள்

பகுப்பு:தர்மபுரி மாவட்டத்திலுள்ள கிராமங்கள்